વધુમાં હાર્દિક પટેલે કહ્યું હતું કે હું રાજ્ય અને પ્રજા માટે સારા કામ કરવા માંગુ છું. જો હું સારા કામ કરીશ તો લોકો મને પણ ચૂંટીને ધારાસભામાં મોકલશે. હાર્દિક પટેલે પોતાના ચૂંટણી લડવા અંગે કહ્યું હતું કે હું ચૂંટણી લડીશ તો લોકોને કહીને લડીશ. હાર્દિક પટેલે પોતે ક્યાંથી ચૂંટણી લડશે તેનો સંકેત આપતાં જણાવ્યું હતું કે સમયની માંગ હશે તે મુજબ તેઓ પોતાના કુળદેવીના ધામ ઊંઝા અથવા ટંકારાથી વિધાનસભાની ચૂંટણી લડી શકે છે.